25PES-92

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezartzen denaren babesean, honako galdera hauek egiten dizkio Nafarroako Gobernuko Etxebizitzako, Gazteriako eta Migrazio Politiketako Departamentuari, idatziz erantzun ditzan:

NASUVINSAk –Nafarroako Gobernuaren etxebizitza eta hirigintza sozietate publikoak– indarrean dauden hainbat hitzarmen dauka sinaturik udal batzuekin, herri horietan etxebizitza publikoa sustatzeko.

2024ko abenduaren 6an, informazio-eskaera bat aurkeztu nuen "etxebizitzak zaharberritze aldera landa-inguruneko udalerrietako udalekin sinatutako hitzarmenak direla-eta, batez ere Pirinioetako eremukoekin, gero alokairu babestuko parkera ateratzeko" (11-24/PEI-00978).

2024ko abenduaren 23an, Nafarroako Gobernuak informazio-eskaerari erantzun zion, eta "Zaharberritzerako Landa Plana" programari buruz eskatutako informazio osoa eman zuen.

Halere, programa edo plan hori gorabehera, NASUVINSAk eta zenbait udalek hainbat hitzarmen dauzkate sinaturik, etxebizitza publikoa sustatzeko.

Orain dela gutxi jakin dugu NASUVINSAko kudeatzaileak bilerak egin dituela zenbait alkaterekin, eta bilera horietan alkateei adierazi diela toki-entitate horiekin sinatutako hitzarmenak ez direla beteko finantzaketa-faltagatik.

Hori dela-eta, honako galdera hauek egiten ditut, idatziz erantzun dakien:

Etxebizitza publikoa sustatze aldera NASUVINSAk eta Nafarroako udalen artean sinatutako zenbat hitzarmen zeuden indarrean, guztira, 2025eko otsailaren 1ean? NASUVINSAk hitzarmen horietakoren bat baliorik gabe uztea aurreikusten al du?

Hala baldin bada, zeintzuk utziko ditu baliorik gabe? zergatik?

Iruñean, 2025eko otsailaren 21ean

Foru parlamentaria: Mikel Zabaleta Aramendia